2 CHIVKEEB 1 


Tsim Nplajteb Hab Lub Ntuj 


Thaus chivkeeb Vaajtswv tsim lub ntuj hab lub 

nplajteb.2 2 Lub nplajteb tsi tau muaj dlaabtsi hab 
nyob dlo dlus, tsaus ntuj nti thoob plawg sau nplaim dle} 
havtxwv, hab Vaajtswv tug ntsujnplig> yuj moog yuj lug 
sau nplaim dlej. 3 Vaajtswv has tas, “Cale muaj qhov pum 
kev,” ces txawm pum kev kaaj nrig tuaj. 4 Vaajtswv txaus 
sab heev rua qhov pumkev ntawd. Ces Vaajtswv txhaj 
muab qhov pumkev cais tawm ntawm qhov tsausntuj, 
5 Vaajtswv tis npe qhov pumkev hu ua *Nruab nub" hab 
qhov tsausntuj hu ua *Mo ntuj." Muaj caij tsausntuj hab 
muaj caij kaajntug, yog nub ib. 


a Thaus chivkeeb...lub ntuj hab lub nplajteb; lossis thaus chivkeeb 
Vaajtswv tsim lub ntuj hab lub nplajteb; /ossis Thaus Vaajtswv pib 
tsim lub ntuj hab lub nplajteb. b Vaajtswv lub fwjchim; lossis 
Vaajtswv tug ntsujplig; /ossis cov cua lug ntawm Vaajtswv; lossis 
cov cua kws txaus ntshai. 

6-7 Vaajtswv has tas, “Cale muaj lub ntuj lug quas 
dle} hab muab cais kuas nyag nyob nyag chaw.” Yog le 
Vaajtswv txhaj tsim lub ntuj, hab muab tej dlej nyob huv 
qab ntuj hab tej dle} sau qaum ntuj cais nyag nyobhmo 
nyag. Hab txawm muaj le Vaajtswv has. 8 Vaajtswv tis 
npe txheej sau hu ua “Ntuj.” Muaj caij tsaus ntuj hab 
muaj caij kaaj ntug, yog nub ob. 

9 Vaajtswv has tas, “Tej dlej kws nyob huv qaab ntuj 
cale sis sau lug nyob ib qhov chaw uake, kuas aav tawm 
tuaj,” hab txawm muaj le Vaajtswv has. 10 Vaajtswv tis 
npe cov aav hu ua “Nplajteb,” hab cov dlej kws lug 
sis sau uake ntawd, hu ua “Havtxwv.” Hab Vaajtswv 
pum tej kws nwg tsim tau lug ntawd nwg txaus sab heev. 
11 Vaajtswv has tas, “Lub nplajteb cale tuaj txhua yaam 
nroj tsuag, qoobloos, hab tej xyoob ntoo, kuas tawg paaj 
txi taug txiv lawv le nyag yaam," ces txawm muaj lawv 
le Vaajtswv has. !? Yog le lub nplajteb txhaj muaj txhua 
yaam xyoob ntoo nroj tsuag, qoobloos, hab tej xyoob 
ntoo, Vaajtswv pum tej kws nwg tsim tau lug ntawd, nwg 
txaus sab heev. 13 Muaj caij tsausntuj hab muaj caij kaaj 
ntug, yog nub peb. 

14 Vaajtswv has tas, “Cale muaj tej lub ci-ci tshwm 
rua sau ntuj quas nruab nub hab mo ntuj, hab quas caij 
nyoog, nub, hli, hab xyoo.* 13 Tej ntawd yuav ci sau ntuj 
tuaj rua huv nplajteb nuav kuas pumkev," hab txawm 
muaj lawv le Vaajtswv has. 16 Yog le Vaajtswv txhaj tsim 
dlua ob lub ci-ci kws luj heev. Lub kws ci tshaaj ca kaav 
nruab nub hab lub ci tsi heev ca kaav montuj; nwg tsim tej 
nubqub tuabsi. !7 Vaajtswv muab tej ci-ci ntawd teeb rua 
sau ntuj kuas pumkev ci ntsaa ab tuaj rua huv nplajteb, 
I$ kuas kaav nruab nub hab montuj, hab muab qhov kaaj 
cais tawm ntawm qhov tsaus. Hab Vaajtswv pum tej kws 
nwg tsim tau lug ntawd, nwg txaus sab heev. !? Muaj caij 
tsausntuj hab muaj caij kaajntug, yog nub plaub. 

20 Vaajtswv has tas, *Cale muaj txhua yaam tsaj muaj 


C kevcai ntseeg; lossis caij nyoog. 
1:6-8 2 Pe 3:5 

sa nyob huv nruab dleg, hab cale muaj noog yaa kuas 
puv nkaus sau nruab ntug.” 2! Yog le Vaajtswv txhaj tsim 
tej tsa) kws luj tshaaj plawg nyob huv havtxwv, hab tsim 
txhua yaam tsaj nyob huv nruab dleg, hab txhua yaam 
noog tuabsi. Hab Vaajtswv pum tej kws nwg tsim ntawd, 
nwg txaus sab heev. 22 Vaajtswv txhaj foom koobmoov 
rua tej tsaj ntawd hab has rua tej tsaj kws nyob huv nruab 
dleg kuas cale fuamvaam moog puv dlej havtxwv, hab 
nwg has kuas tej noog fuamvaam suav tsi txheeb. 23 Muaj 
caij tsausntuj hab muaj caij kaajntug, yog nub tsib. 

24 Vaajtswv has tas, *Cale muaj txhua yaam tsaj txhu: 
tsaj nyeg, tsaj qus, tsaj luj, tsaj miv, naab, qaav, kaab, 
hab ntsaum lawv le nyag yaam," hab txawm muaj lawv le 
Vaajtswv has. 25 Vaajtswv tsim tej tsaj nyeg, tsaj qus, tsaj 
luj, tsaj miv, naab, qaav, kaab, hab ntsaum lawv le nyag 
yaam, hab Vaajtswv pum tej kws nwg tsim tau lug ntawd, 
nwg txaus sab heev. 

26 Vaajtswv has tas, “Nwgnuav peb yuav tsim tuabneeg 
kuas puab muaj yaamntxwv zoo le peb; hab puab yuav 
muaj fwjchim kaav taagnrho tej ntseg huv havtxwv, tej 
noog sau nruab ntug, tej tsaj nyeg, tsaj qus, tsaj luj 
tsaj miv, hab kaav thoob plawg lub nplajteb nuav."d 
27 Yog le Vaajtswv txhaj tsim tuabneeg muaj yaam ntxwv 
zoo le Vaajtswv ntaag. Nwg tsim muaj tug txivneej hab 
tug quaspuj, 28 Vaajtswv foom koobmoov rua obtug, 
hab has tas, “Meb cale muaj tub muaj ki kuas coob, 
meb tej xeebleej xeebntxwv yuav fuamvaam moog nyob 
thoob plawg txhua qhov txhua chaw kuas puv nplajteb 
hab puab yuav kaav taagnrho lub nplajteb. Kuv tsaa meb 
kaav tej ntseg huv havtxwv, tej noog kws yaa sau nruab 
ntug, hab txhua yaam tsaav tsaj kws nyob huv nplajteb 
nuav. 2? Kuv tsim kuas muaj txhua yaam qoobloos hab 
txhua yaam txiv ntoo rua mej tau noj, 30 tabsis kuv tsim 
tej nroj tsuag xyoob ntoo, ua zaub rua taagnrho tej noog 


d Tej phoo qub has tas, tsaj txhu, tsaj nyeg, hab tsaj qus; phoo 
Henplais has tas, tsaj nyeg hab txhua yaam tsaj kws nyob huv 
nplajteb nuav. 


1:26 1 Kit 11:7 1:27 Mt 19:4; Mk 10:6 1:27-28 Chk 5:1-2 

hab tej tsaj kws muaj sa nyob huv lub nplajteb nuav tau 
noj." Ces txawm muaj lawv le Vaajtswv has. ?! Vaajtswv 
saib txhua tsaav yaam kws nwg tsim ntawd, mas ua rua 
nwg txaus sab heev. Muaj caij tsausntuj hab muaj caij 
kaajntug, yog nub rau. 

Lub ntuj hab lub nplajteb, hab txhua tsaav yaam 

yeej tsim tav taag lawm. ? Vaajtswv tub tsim txhua 
tsaav yaam tav taag lawm, nub xyaa nwg txhaj su hab 
tsi ua ib yaam dlejnum dlaabtsi le. 3 Vaajtswv foom 
koobmoov rua nub xyaa hab teem nub ntawd ua nub 
tseemceeb, ruaghov txhua tsaav yaam kws nwg tsim, tub 
tav taag rua nub ntawd lawm,* nwg txhaj su tsi ua 
dlejnum dlaabtsi. ^Lub ntuj hab lub nplajteb Vaajtswv 
tsim lawv nraim le tau has taag lug sau nuav ntaag. 


Lub Vaaj Edees 


Thaus tug Tswv* kws yog Vaajtswv tsim lub ntuj hab 
lub plajteb, ? lub nplajteb tseem tsi tau muaj nrojtsuag 
xyoob ntoo hab tsi muaj ib yaam noob tuaj taug kaug le, 
ruaqhov nwg tseem tsi tau tso naag lug, hab tseem tsi tau 
muaj tuabneeg tawm moog ua laj ua teb; © tabsis dlej cale 
txa huv nruab tivtxwv tuaj ntxaum dlaim aav nplajteb 
nuav noo quas zaws thoob plawg. 

7 Cestug Tswv, kws yog Vaajtswv muab aaví lug puab 
tau ib tug txivneej, hab tshuab sav tshuab paa rua tug 
txivneej ntawd lub qhov ntswg, hab tug txivneej ntawd 
txawm cajsa. 

8 Ces tug Tswv kws yog Vaajtswv txhaj tsim tau ib 
lub vaaj nyob rua saab nubtuaj, huv Edees, hab nwg 
muab tug txivneej kws nwg puab lug tso rua huv lub vaaj 


e Txhua tsaav yaam kws nwg tsim, tub tav taag rua nub ntawv 
lawm. /ossis nub ntawd txhua tsaav yaam kws nwg tsim tav taag 
lawm. X ruc Tswv: Phoo Henplais has tas, Yaves, lawv le kevlig 
kevcai sau ua Yehuvas, ces thoob plawg phoo nuav txhaj txhais 

ua tug Tswv, kws yog sau tug tsaj ntawv luj xwb, nyob rua huv 
phoo lug Aakiv. J AAV...YXIVNEEJ: lug Henplais lulug kws has tas 
tug "txivneej" lulug kws has tas "aav" has lub suab nrov ib yaam 
nkaus. 


2:2 He 4:4,10 2:2-3 Tsd 20:11 2:7 1 Kit 15:45 

ntawd. ? Vaajtswv tsim txhua yaam ntoo tuaj zoo nkauj 
kawg nkaus rua huv hab txi txiv zoo kawg le. Nyob rua 
huv plawv vaaj muaj ib tsob ntoo kws cawm txujsa hab 
muaj ib tsob ntoo yog ua rua paub qhov phem hab qhov 
zoo.8 10Muaj ib tug dlej txhawv huv Edees hab ndlwg 
moog ywg lub vaaj ntawd; tug dlej ntawd txawm ncau 
hlo ua plaub ceg ndlwg tawm huv Edees moog lawm. 
ll Ceg ib hu ua Pixoos, ceg dlej nuav ndlwg moog vij lub 
tebchaws Havilas. (12 Lub tebchaws ntawd muaj tej tseem 
kub, hab muaj tej roj ntoo tswqaab hab tej hlaws muaj 
nges tuabsi.) 13 Ceg dlej ob hu ua Kihoos, ceg dlej nuav 
ndlwg moog vij lub tebchaws Kuses.h 14 Ceg dlej peb hu 
ua Tikis, ceg dlej nuav ndlwg moog rua saab nubtuaj kws 
npuab rua lub tebchaws Axilias lawm, hab ceg dlej plaub 
hu ua Efalates. 

15 Ces tug Tswv kws yog Vaajtswv coj tug txivneej kws 
nwg tsim lug nyob huv lub Vaaj Edees, kuas nwg zuv hab 
tu lub vaaj ntawd. 16 Vaajtswv has rua nwg tas, *Kuv pub 
koj noj txhua yaam txiv ntoo kws nyob huv lub vaaj 
nuav, !7 tabsis kuv tsi pub koj noj tsob txiv ntoo kws ua 
rua paub qhov phem hab qhov zoo xwb. Koj yuavtsum tsi 
Xob noj tsob ntoo ntawd cov txiv; yog koj noj nub twg, 
koj yuav tuag nub ntawd." 

18 Ces tug Tswv kws yog Vaajtswv has tas, “Tsi 
tsimnyog ca tug txivneej nuav nwg nyob nwg tuableeg. 
Kuv yuav tsim dlua ib tug lug nrug nwg nyob ua txwj 
nkawm paab nwg." !? Yog le Vaajtswv txhaj muab aav lug 
puab ua txhua yaam tsaj hab txhua yaam noog. Vaajtswv 
txhaj coj taagnrho tej tsaj hab tej noog lug rua tug 
txivneej ntawd tis npe; mas tej tsaj hab tej noog ntawd 
nyag txhaj muaj nyag npe lawv le tug txivneej ntawd tis 
rua. 20 Nwg tis npe rua tej tsaj nyeg hab tsaj qus, tej 
noog taag lawm, tabsis tej tsaj ntawd yeej tsi muaj ib tug 
kws paab tau nwg hab yuav nrug nwg ua tau txwj nkawm 
paab nwg le. 


& paub qhov phem hab qhov zoo; lossis paub txhua yaam tuabsi. 
h Kuses (kws yog Mexuputamias); /ossis Xudaas. 

21 Tug Tswv kws yog Vaajtswv txhaj ua kuas tug 
txivneej ntawd tsaug zug heev, hab thaus nwg tsaug zug 
lawd, Vaajtswv txhaj muab tug txivneej ib tug txhaa 
taav rhu tawm lug hab muab lub qhov nqaj ntawd foob 
nqawm rov rua zoo le qub. 22 Vaajtswv muab tug taav 
ntawd lug tsim ua ib tug quaspuj hab coj tug quaspuj 
ntawd moog cob rua tug txivneej. 

23 Ces tug txivneej ntawd has tas, 

*Nwgnuav, muaj ib tug zoo le kuv 

lawm hab lauj, 
tug nuav tej txhaa yog kuv txhaa, hab 
tej nqaj yog kuv nqaj. 
Nwg lub npe hu ua ‘quaspuj’ ruaqhov nwg 
raug rhu tawm ntawm txivneej lug."! 
24 Tub yog vim le nuav tug txivneej txhaj tso nwg nam 
nwg txiv tseg hab nwg moog nrug nwg tug quaspuj nyob 
ua txwj ua nkawm, hab obtug txhaj lug koom ua ib tug. 

25 Tug txivneej hab tug quaspuj, obtug ob leeg puavleej 
labqaab, tabsis obtug ib leeg tsi paub txaajmuag rua ib 
leeg. 


Noobneej Tsi Noog Lug 


Naab yog ib tug kws ntse tshaaj txhua yaam tsaj 

qus kws tug Tswv kws yog Vaajtswv tau tsim tuabsi. 
Naab txhaj nug tug quaspuj has tas, “Vaajtswv txwv kuas 
meb tsi xob noj txhua yaam txiv ntoo kws nyob huv lub 
vaaj nuav tag los?" 

2 Tug quaspuj teb has tas, “Wb yeej noj tau txhua 
yaam txiv ntoo kws nyob huv lub vaaj nuav, ? tsuas yog 
tshwj tsob txiv ntoo huv plawv vaaj txhaj noj tsi tau xwb. 
Vaajtswv yeej txwv tsi pub wb noj tsob ntoo ntawd tej 
txiv lossis tsi pub kov tsob ntoo ntawd; yog wb noj, wb 
yuav tuag.” 

4 Naab teb tug quaspuj has tas, “Tej lug ntawd tsi 
tseeb, meb yuav tsi tuag ib zag le. 5 Vaajtswv has le ntawd 
ruaqhov nwg paub has tas thaus twg meb noj tsob txiv 


i QUASPUJ...TXIVNEEJ: Lulug Henplais rua tug “Quaspuj” hab tug 
“Txivneej” noog lub suab has nrov tuabyaam nkaus. 

2:24 Mt 19:5; Mk 10:7-8; 1 Kit 1:16; Efe 5:31 3:1 Tsm 12:9; 
20:2 

ntoo ntawd, meb yuav zoo le Vaajtswv) hab meb yuav 
paub qhov phem hab ghov zook 

6 Tug quaspuj pum tas, tsob ntoo ntawd zoo nkauj 
hab tej txiv ntxim qaab kawg le, tsi yog le ntawd xwb, 
nwg xaav has tas, tej txiv ntoo ntawd tseem yuav ua rua 
nwg muaj tswvyim hab, tes nwg txawm cevteg moog dle 
ib cov txiv lug noj. Nwg muab rua nwg tug quasyawg 
noj hab. 7 Thaus obtug noj taag lawd, obtug txawm pum 
tseeb hab paub has tas obtug labqaab, obtug txhaj moog 
dle nplooj ntoo txiv cua lug xaws rua obtug naav. 

8 Thaus yuav tsausntuj obtug nov tug Tswv kws yog 
Vaajtswv lub suab moog kev huv lub vaaj, obtug txhaj 
tsiv moog nkaum rua huv cov ntoo lawm. ? Tabsis tug 
Tswv kws yog Vaajtswv hu tug txivneej tas, “Koj nyob 
qhov twg?" 

10 Nwg teb has tas, “Kuv nov koj lug rua huv lub vaaj 
nuav, kuv ntshai koj heev kuv txhaj tsiv moog nkaum 
lawm, vim yog kuv labqaab." 

11 Vaajtswv nug has tas, *Leejtwg has qha rua koj tas 
koj labqaab? Tsi yog koj noj tsob txiv ntoo kws kuv txwv 
tsi pub koj noj lawm los?" 

12 Tug txivneej teb has tas, “Tub yog tug quaspuj kws 
koj muab rua kuv, nwg muab cov txiv ntoo ntawd cev rua 
kuv noj, kuv txhaj le tau noj lawm." 

13 Vaajtswv nug tug quaspuj has tas, *Vim lecaag koj 
txhaj ua le ntawd?” 

Nwg teb has tas, “Naab ntxag kuv noj!" 


Vaajtswv Qha Txug Kev Txavtxim 


14 Tug Tswv kws yog Vaajtswv txhaj has rua naab has 
tas, “Koj yuav raugtxim vim qhov koj ntxag tug quaspuj 
ntawd ua txhaum. Taagnrho tej tsaj tuabsi, mas koj yog 
tug kws yuav tau ris lulug foom tsi zoo ntawd: txij nub 
nua moog, koj yuav muab koj lub plaab ndlaug sau 
npoo aav taag moog le hab noj moov aav taag koj lub 


J Vaajtswv; lossis tej vaajtswv. k paub qhov phem hab qhov zoo; 
lossis paub txhua yaam tuabsi. 

neej. 15 Kuv yuav ua kuas koj hab tug quaspuj nuav 
ua yeebncuab, nwg caajceg hab koj caajceg los yuav ua 
yeebncuab moog le. Nwg tug xeebntxwv yuav tsoo kuas 
koj taubhau ntsoog, hab koj yuav tum nwg* lub laujtaws 
kuas o.” 

16 Vaajtswv has rua tug quaspuj ntawd has tas, “Kuv 
yuav tsub kev txomnyem rua thaus koj suab mivnyuas 
hab tsub kev mob rua thaus koj yug mivnyuas. Txawm 
yog le ntawd los koj tseem xaav nrug koj tug quasyawg ua 
txwj nkawm, tabsis nwg yuav tswjfwm koj.” 

17 Vaajtswv has rua Adaas tas, “Tub yog vim koj noog 
koj tug quaspuj lug hab noj cov txiv ntoo kws kuv txwv 
tsi pub koj noj. Vim koj ua le ntawd aav txhaj raug foom 
tsi zoo. Koj yuav tau siv zug khwv moog taag simneej koj 
txhaj tau noj tau haus. !8 Aav yuav tuaj nroj hab tuaj 
xuavpaug, hab koj yuav dle nroj tsuag tom tej teb lug ua 
zaub noj. !? Koj yuav ua teb khwv txug lub fws nrug, koj 
txhaj tau noj moog txug thaus koj rov moog rua huv cov 
aav kws koj tawm lug. Kuv muab aav lug puab koj, hab 
koj yuav rov moog ua aav dlua.” 

20 Adaas! tis nwg tug quaspuj npe hu ua Evas,m 
ruaqhov Evas yog txhua tsaav tuabneeg leej nam. 2! Tug 
Tswv kws yog Vaajtswv txawm muab tawv tsaj ua rig tsho 
rua Adaas hab nwg tug quaspuj, hab muab khu rua obtug 
naav. 


Adaas hab Evas Raug Ntab Tawm Huv Vaaj Edees 


22 tug Tswv kws yog Vaajtswv has tas, “Nwgnuav tug 
txivneej ntawd zoo le peb hab nwg paub qhov phem qhov 
zoo." Mas yuav tsi pub nwg moog dle tsob txiv ntoo 
cawm tau txujsa lug noj, nyob tsaam nwg yuav muaj 
txujsa nyob moog ibtxhis." 23 Tug Tswv kws yog Vaajtswv 
txhaj ntab Adaas tsiv tawm huv lub Vaaj Edees hab kuas 
nwg moog khawb aav ua noj ua haus, ntawm cov aav 


X puab; /ossis nwg. l apaas: Lulug nuav lug Henplais has tas, 


"noobneej." | m Evas: Lulug nuav lub suab le lulug Henplais 

kws has tas “muaj sa nyob," kws phoo nuav peb has tas yog 
"Tuabneeg." | ^ paub qhov phem hab qhov zoo; lossis paub txhua 
yaam. 

kws Vaajtswv muab coj lug puab nwg. 24 Thaus Vaajtswv 
muab tug txivneej ntawd ntab tawm lawd, tug Tswv tso ib 
cov qhelunpees? tuav ib raab ntaaj nplaim tawg kws tig 
tau moog rua txhua phaab lug zuv lub Vaaj Edees saab 
nubtuaj, tsi pub leejtwg moog ze tsob txiv ntoo kws cawm 
tau txujsa. 

